
	удружење грађана родитељ

	председница


	11080 ЗЕМУН

	     Ул. Драгана Ракића 33 д/10


Поштована госпођо, 
Нашим дописом 67-289/14 од 10. 03. 2014. године обавестили смо Вас о упућивању Превентивних препорука Заштитника грађана 67-289/14 од 07. 03. 2014. године Министарству финансија РС, поводом притужбе коју сте поднели. 

Наведени орган доставио је изјашњење актом бр. 011-00-329/2014-04 од 08. 05. 2014. године, чију копију Вам прослеђујемо, којим је Заштитника грађана обавестио да није у могућности да поступи у складу упућеним препорукама. Препоруке Заштитника грађана немају правну обавезност, те не постоји начин да Заштитник грађана принуди орган управе да по упућеној препоруци поступи.

Имајући у виду да је чланом 13. Закона о привременом уређивању основица за обрачун и исплату плата, односно зарада и других сталних примања корисника јавних средстава
 прописано да Закон о умањењу нето прихода лица у јавном сектору престаје да важи 01. 11. 2014. године, (а изузетно, код корисника јавних средстава који до 01. 11. 2014. године нису исплатили плате и друга стална примања за месец октобар 2014. године и раније месеце, овај закон примењиваће се и после 01. 11. 2014. године, закључно са исплатом плате, односно другог сталног примања за месец октобар 2014. године), те да Министарство финансија није поступило у складу са упућеним препорукама Заштитника грађана, на основу члана 29. став 1. Закона о Заштитнику грађана
 упућујемо Вам

О Б А В Е Ш Т Е Њ Е

О  З А В Р Ш Е Т К У  П О С Т У П К А

Захваљујемо што сте притужбом указали на недостатке у прописима и пракси органа државне управе у наведеној области. О непоступању Министарства финансија у складу са упућеним препорукама Заштитник грађана ће обавестити Народну скупштину Републике Србије путем Редовног годишњег извештаја за 2014. годину, који ће бити поднет до 15. 03. 2015. године.
С поштовањем,
	ЗАМЕНИК ЗАШТИТНИКА ГРАЂАНА

	

	Роберт Сепи


Прилог: један
� „Службени гласник РС“, бр. 116/2014.


� „Службени гласник РС“, бр. 79/2005 и 54/2007.

